קתדרלת הישועה של העם הרומני

רקע היסטורי

מאז איחוד הנסיכויות הרומניות בינואר 1871 שימשה הקתדרלה הפטריארכלית הרומנית שבגבעת המטרופוליה (רומנית: Dealul Mitropoliei) בתפקיד הקתדרלה הלאומית של רומניה. הרעיון הראשון לייסוד קתדרלה לאומית עלה לאחר מלחמת העצמאות הרומנית (1877 - 1878).  הקתדרלה הייתה אמורה לסמל את ניצחון האורתודוקסיות הרומנית על האסלאם העות'ומאני. הרעיון נגנס עקב חוסר הסכמה על העיצוב, מיקום ומימון.
ב-1920 המלך פרדיננד שלך מכתב תמיכה למטרופוליטן מירון קריסטיה אך לא היה היה לכך השפעה. ב-1925 לאחר שהפטריארכיה הרומנית קיבלה עצמאות קריסטרה  הציע את פארק קארול כאתר של הקתדרלה העתידית אבל הרעיון שלו נזנח ובמקומו נבחרה כיכר ביבסקו וודה (Bibescu Vodă). ב-1929 נקבע במקום פסל צלב (troiță). ואולם, הייתה זו תקופה של חוסר יציבות פוליטית ותחלופת ממשלות גבוהה דבר שהוביל למחסור במחויבות תקציבית. לאחר מכן פרצה מלחמת העולם השנייה ובסיומה השתנתה האווירה הפוליטית כליל עם הקמתה של הרפובליקה הסוציאליסטית רומניה, כאשר המדיניות הרשמית של הממשלה הייתה אתאיזם וכך הרעיון ירד מסדר היום. בספטמבר 1995, כ-6 שנים לאחר המהפכה הרומנית והפלת השלטון הקומוניסטי, הכנסייה הרומנית האורתודקסית חגגה 70 שנות עצמאות והפטריארך תאוקיסט העלה מחדש את הרעיון לבניית קתדרלה לאומית, שתסמל את התחייה הדתית ברומניה, כמו שבאותה תקופה נבנתה במוסקבה קתדרלת ישו המושיע. ב-12 באוקטובר 2004, הצביע הסנאט, הבית העליון של הפרלמנט הרומני בעד בניית הקתדרלה.

מיקום

שלושה מיקומים הוצעו לבניית הכנסייה: המקום הראשון היה הפארק בכיכר אוניריי, שם ב-1998, ללא אישור רשמי, פטריארך טאוקיסט הניח אבן פינה בנוכחות הנשיא אמיל קונסטנטינסקו. לבסוף הרעיון נגנז מסיבות טכניות, שכן מתחת לאתר המוצע עברו שני קווים של הרכבת התחתית של בוקרשט שחצו את נהר הדמבוביצה. לאחר מכן הציעה הכנסייה להשתמש בפארק קרול הראשון כמיקום החדש של הקתדרלה, וב-2004 הממשלה העבירה 50 דונאם (5 הקטאר) מאדמות הפארק לכנסייה על מנת שזו תוכל לבנות את הקתדרלה במקום קבר החייל האלמוני והמוזיליאום. איגוד הארכיטקטים של רומניה התנגד למיזם עקב הפגיעה הצפויה באתר מורשת חשוב של ההיסטוריה הרומנית. לאחר מחאות של תושבים מקומיים ועימותים עם ראש עיריית בוקרשט דאז ולימים נשיא רומניה טראיאן בססקו ההצעה הזו גם כן ננטשה. ההצעה השלישית הייתה להשתמש בשטח ריק ממערב לארמון הפרלמנט על יד פארק איזבור. על השטח העצום השומם שעל גבעת ספירי עמדה בעבר שכונת אורנוס שנהרסה בתחילת שנות ה-80 על ידי צ'אושסקו במסגרת הצ'יביק צ'נטרול (Civi Centrul), תוכנית אדריכלית לעיצוב מחדש של מרכז העיר בוקרשט. לאחר הריסת השכונה נבנה על חלקה ארמון הפרלמנט, בעוד שהחלק שממערב לו נותר שומם עם ביטול התוכנית לאחר נפילת המשטר הקומוניסטי. ממשלת רומניה העניקה חלקה בשטח 110 דונם (11 הקטאר) על מנת לבנות את ה קתדרלה. ב-29 בנובמבר 2007 אבן הפינה הונחה על ידי פטריארך דניאל.

ארכיטקטורה

בתכנון האדריכלי של הקתדרלה שתהיה הקתדרלה הלאומית דנו גורמים רבים ובהם הסנאט הרומני ועיריית בוקרשט. העיצוב שנבחר משלב אלמנטים אדריכליים שונים מכל מחוזות רומניה. הקתדרלה תוכל להכיל 10,000 אנשים שיעמדו בהיכל המרכזי בכנסייה כאשר בקומפלקס כולו יוכלו לעמוד 125,000 אורחים על פני שטח של 11 הקטאר. הקתדרלה תתנשא לגובה 126 מטר, ברוחב 68 מטר. המבנה הראשי יהיה מורם ב-7 מטר מעל הקרקע עם קומה תת-קרקעית שתגיע לכדי 17 מטר מתחת לאדמה. מבנה הכנסייה יכלול בנוסף לאולם המרכזי אולמות אירועים, חנות למוצרי דת וביגוד, בית מלאכה, מוזיאון, גלריה ומחסנים, חדר אוכל, וחדרים לעובדים. כמו כן צפוי להיפתח במתחם בית מלון וחניון. מתנגדי התוכנית טוענים לבזבוז כספי ציבור שהיו יכולים לשמש למטרות אחרות כמו גם בחירה באדריכלות מגלומנית. תומכי התוכנית טוענים כי הקתדרלה תחזק את תחושת האחדות הלאומית, המורשת האורתודוקסית של רומניה והתחייה הדתית במדינה על חורבות המשטר הקומוניסטי. כמו כן, תומכי התוכנית מציינים שבנייה של מבנה גדול ומפואר בקרבת ארמון הפרלמנט תוריד במקצת את הבולטות שלו ותדגיש את הסמליות שבבניית מבנה דת על יד מבנה שהיה אמור להיות המרכז האדמיניסטרטיבי של ממשל שהצהיר על עצמו כאתאיסט.

בנייה

ב-15 בדצמבר 2010 החלה הבנייה. על מנת לבנות  את הקתדרלה ישמשו ב-10,000 מטר מעוקב של בטון, 45,000 טון של ברזלים ו-25,000 טון של ברזלים אלסטיים, פי 10 יותר מאשר בניין בן 10 קומות. חיסכון באנרגיה יתבצע על ידי קירות מסיביים ולבנים שיבודדו מתנאי מזג האוויר בחוץ. הקתדרלה מתוכננת ככה שתוכל לשרוד רעידות אדמה בגובה 8.5 בסולם ריכטר. 
בתקרת הכנסייה יותקנו שישה פעמונים כאשר הפעמון הגדול ביותר שוקל כ-25 טון והוא באורך ורוחב של 3.3 מטרים וכולל פורטרייט של פטריארך דניאל. הפעמונים יוצרו בעיר אינסברוק באוסטריה. ועלותם כ-550,000 יורו. 
במאי 2016 כ-70% ממבנה הכנסייה הושלם. המבנה צפוי להיות מושלם ב-2018 וטקס ההקדשה מתוכנן להיערך ב-30 בנובמבר 2018. ב-2024 צפויה השלמת כל עבודות הפנים והחוץ של הקומפלקס.